turjo4nis/wikipedia-bn-dump-20250701 huggingface dataset:
বিকল্প সংস্কৃতি

বিকল্প সংস্কৃতি বলতে আমরা বুঝি এক ধরনের সংস্কৃতি যা মূলধারার সংস্কৃতি বা জনপ্রিয় সংস্কৃতির আওতা থেকে বা প্রভাব থেকে বাইরে থাকে এবং এটি অন্য এক বা একাধিক উপসংস্কৃতির প্রভাবে থাকে। এইসব উপসংস্কৃতির মধ্যে আবার মিল খুব সামান্য, তাদের পারস্পরিক গোপন থাকার প্রবণতা ছাড়া। কিন্তু সাংস্কৃতিক বিদ্যার এই গোপন থাকার প্রবণতাকে ব্যবহার করা হয় তাদের শ্রেণিবিভাগ করার জন্য যার নাম দেয়া হয়েছে বিকল্প সংস্কৃতি। একে আবার অধিকতর রাজনৈতিক শব্দের সাথে তুলনা করা হয় যা হলো বিপরীত সংস্কৃতি।

বিকল্প সংস্কৃতির ধারণা 
৫০-এর দশকে পশ্চিম ইউরোপ ও উত্তর আমেরিকার বয়ঃসন্ধিকাল সম্পর্কে নতুন ধারণার উন্নতির মাঝে বিকল্প সংস্কৃতির ধারণাটার শিকড়টা অবস্থান করছে। বয়ঃসন্ধিকালকে সাধারণভাবে পিতামাতার মূল্যবোধের প্রতি ও কর্তৃপক্ষের বিরূদ্ধে এক ধরনের যুদ্ধ হিসেবে দেখা হয় দ্যা ওয়াইল্ড ওয়ান (১৯৫৩) ও রেবেল উইদাউট আ কজ (১৯৫৫) নামের মার্কিন সিনেমাতে ও টেডি বয় সংস্কৃতির উত্থানের মাঝে পশ্চিম ইউরোপ ও উত্তর আমেরিকাতে। ঐতিহ্যবাহী সামাজিক ধারণা ও মূল্যবোধের প্রতি এই বিরোধের কারণটা ব্যক্তিগত হলেও যখন তা একটি দলের অংশের উপর প্রয়োগ করে হয় তখন সেটা ব্যাখা করা সহজ হয়।

বিকল্প সংস্কৃতির বিকাশ ও সামাজিক গতিশীলতা 
একটি ছোট শহর বা অঞ্চলে তরুণ কর্মজীবি মানুষ যখন উপলদ্ধি করে জীবন ধারণের প্রয়োজনীয় উপাদানের ঘাটতি তখনই বিকল্প সংস্কৃতির সৃষ্টি হয়। এর প্রতিক্রিয়ায় দ্রুত দেখা যায় মানুষের মাঝে পরিবর্তন তাদের জীবনযাত্রায়, শিল্পে ও সংগীতে। উদাহরণ স্বরূপ ৬০-এর দশকের হিপ্পি সংস্কৃতির কথা বলা যায়। আফ্রিকান আমেরিকানদের হিপহপ সংস্কৃতির কথাও উল্লেখযোগ্য যা তাদের জন্য সুযোগ সৃষ্টি করেছিল অনুপ্রবেশ্য আমেরিকান সংস্কৃতিতে জায়গা করে নিতে। এইসব উপসংস্কৃতির একটা জায়গাতে একই স্থানে অবস্থান করে তা হলো গণমাধ্যমের নেতিবাচক মনোযোগ। এর কারণ হিসেবে বলা যায় এইসব উপসংস্কৃতির আচারের মাঝে আইন অমান্য করার প্রবণতা, যেমন তাদের শারীরিক উপস্থিতি, তাদের অপ্রাতিষ্ঠানিক প্রবণতা, ভোগবাদী প্রবণতার বিরোধিতা ও তাদের অধিকমাত্রায় প্রশয় যৌনতায় ও মাদকদ্রব্য ব্যবহারে। যেমন -হার্ডকোর পাঙ্ক ও স্ট্রেইট এ্যাডজ দলগুলো।

তথ্যসূত্র 

 The Rebel Sell: Why the Culture Can't be Jammed, Heath, Joseph & Potter, Andrew, Harper Perennial, 2004, 
 The Conquest of Cool: Business Culture, Counterculture and the Rise of Hip Consumerism, Frank, Thomas, University of Chicago Press, 1998, 
 Commodify Your Dissent: Salvos from The Baffler, essay collection, WW Norton & Co, 1997, 

সামাজিক বিজ্ঞান
উপসংস্কৃতি
ডেমোনিক রিজারেকশন

ডেমোনিক রিজারেকশন একটি ভারতের মুম্বাইয়ের ব্ল্যাকেন্ড ডেথ মেটাল ব্যান্ড যা ২০০০ সালে গঠিত হয়। ডেমোনিক রিজারেকশন ব্যান্ডের বর্তমান লাইন আপ হলো সহিল দ্যা ডেমন স্টিলার মাখিজা ভোকালে ও রিদম গিটারে, বেসে হুসেইন বন্দুকওয়ালা, ডেনিয়্যাল রেগো লিড গিটারে, ভিরেন্ড্রো ভিরু কাইথ ড্রামসে ও মেফিস্টো কি-বোর্ডে।

পরিচিতি 
তাদের প্রথম মিউজিক ভিডিও দ্যা আনরিলেন্টিং সার্জ অব ভিনজ্যান্স মুক্তি পায় ২০১০ সালের অ্যালবাম দ্যা রিটার্ন টু ডার্কনেস অ্যালবাম থেকে যা চলচ্চিত্র সনদের কেন্দ্রীয় বোর্ড থেকে ইউ/এ রেটিং পায় এবং ভারতের জাতীয় চ্যানেলগুলোতে প্রচারিত হতে পারে এমন ছাড় পায়। ২০১০ সালের এপ্রিলে তারা ক্যান্ডেললাইট রেকর্ডসের সাথে চুক্তিবদ্ধ হয় আন্তর্জাতিক বণ্টনের জন্য। এর আগে তারা ভারতের ডেমন স্টিলার রেকর্ডসের সাথে চুক্তিবদ্ধ ছিল। ২০০০ সালে মার্চে ডেমনিক রিজারেকশন ব্যান্ড গঠিত হওয়ার মাত্র ৯ মাসের মাথায় তারা তাদের প্রথম অ্যালবাম ডেমনস্টিলার বের করে। এক্সট্রিম মেটালের ধারার সূত্রপাত হয় ভারতে যেখানে এমন ধারার গান ছিল অপরিচিত। তারা শৌখিনভাবে শুরু করলেও এটা ছিল একটি স্বাধীন ও সাহসী পদক্ষেপ। ব্রাজিলীয় ভ্যাম্পারাইয়ান রেকর্ডস এই অ্যালবামটি ক্যাসেটে তাদের স্থানীয় মার্কেটে ছাড়ে।

২০০২ সালে ব্যান্ডটি ভেঙে যায় ও ২০০৩ সালে আবার গঠিত হয়। তাদের গানের ধারা ব্ল্যাকেন্ড ডেথ মেটালের দিকে ধাবিত হয়। ২০০৫ সালে তাদের ২য় অ্যালবাম আ ডার্কনেস ডিসেন্ডস প্রকাশিত হয় যা সারা বিশ্বে সমাদৃত হয় সমালোচক মহলে। মেটাল অবজার্ভার ম্যাগাজিন ১০-এ ৯ দেয় অ্যালবামটিকে, যা ভারতীয় মেটাল গানের ইতিহাসে স্মরণীয় হয়ে থাকবে। এই অ্যালবাম একটি স্বাধীন রেকর্ড লেবেল ডেমনস্টিলারের জন্ম দেয় যা ভারতের শীর্ষ মেটাল ব্যান্ডদের অ্যালবাম প্রকাশ করে এবং যার মালিকানা ডেমোনিক রিজারেকশন ব্যান্ডের দ্যা ডেমনস্টিলারের। তাদের ৩য় বারের স্টুডিও প্রকাশনা একটা ইপি বিয়ন্ড দ্যা ডার্কনেস যা একটা খণ্ডিত অ্যালবাম রাইজ অব দ্যা ইস্টার্ন ব্ল্যাডে প্রকাশ হয়। এখানে পাকিস্তানের ব্যান্ড ডাস্ক ও বাংলাদেশের ব্যান্ড সীভিয়র ডিমেনশিয়ার ইপিও প্রকাশিত হয়। বিখ্যাত প্রামাণ্যচিত্র নির্মাতা স্যাম ড্যুন তার গ্লোবাল মেটাল নামের প্রামাণ্যচিত্রে এই ব্যান্ডকে তুলে ধরেন। গ্লোবাল মেটালে আরো ছিল ল্যাম্ব অব গড, সেপালচুরা ও ইন ফ্লেমস-এর মতো ব্যান্ডের অংশ গ্রহণ।২০০৯ সালের ফেব্রুয়ারিতে তারা ওপেথ ব্যান্ডের সাথে গান করে ও আমন আমার্থ ও টেক্সচার ব্যান্ডের সাথে গান গায় ঐ বছরের ডিসেম্বরে। ২০১০ সালের জানুয়ারিতে তাদের অ্যালবাম দ্যা রিটার্ন টু ডার্কনেস মুক্তি পায় ও এরপরই তারা দ্যা রিজারেকশন ফেস্টিভ্যালে অংশ সারা দেশ জুড়ে। সফল ১০ বছরপূর্তিতে তারা ২০১০ সালে এপ্রিলে নরওয়ের মর্যাদাপূর্ণ ইনফারনো মেটাল ফেস্টিভ্যালে অংশ নেয় ও আগস্টে চেক প্রজাতন্ত্র-এ ব্রুটাস অ্যাসাল্ট ফেস্টিভ্যালে অংশ নেয়।

ব্যান্ড সদস্য 
 সহিল দ্যা ডেমন স্টিলার মাখিজা 
 হুসেইন বন্দুকওয়ালা 
 ডেনিয়্যাল রেগো 
 ভিরেন্ড্রো ভিরু কাইথ 
 মেফিস্টো

ডিস্কোগ্রাফি 
 ডেমনস্টিলার (২০০০)
 আ ডার্কনেস ডিসেন্ডস (২০০৫)
 দ্যা রিটার্ন টু ডার্কনেস (২০১০)

অন্যান্য 
 বিয়ন্ড দ্যা ডার্কনেস (২০০৭) ইপি রাইজ অব দ্যা ইস্টার্ন ব্ল্যাড অ্যালবামে সীভিয়র ডিমেনশিয়া, ডাস্ক ও হেল্মস্কি ব্যান্ডের সাথে।

মিউজিক ভিডিও 
 দ্যা আনরিলেন্টিং সার্জ অব ভিনজ্যান্স (২০১০)

তথ্যসূত্র

বহিঃসংযোগ 
 ডেমোনিক রিজারেকশনের দাপ্তরিক ওয়েবসাইট

হেভি মেটাল সঙ্গীত দল
মেলোডিক ডেথ মেটাল ব্যান্ড
ডিসেকশন

ডিসেকশন সুইডেনের স্ট্রোমস্টাড শহরের একটি ব্ল্যাকেন্ড ডেথ মেটাল ব্যান্ড। জন নডতভিডত ১৯৮৯ সালে এ ব্যান্ডটি প্রতিষ্ঠা করেন এবং এই ব্যান্ডটি ২০০৬ সালে ভেঙ্গে যায় নডতভিডতের আত্মহত্যার পর। ১৯৯১ সালে ডিসেকশন প্রথম ইপি বের করে।

১৯৯০ সালে ডেসেকশন ব্যান্ড প্রথম সরাসরি গান পরিবেশন করে এনটোমবড ব্যান্ডের সাথে। এই সময়েই তাদের প্রথম ডেমো দ্যা গ্রিফ প্রফেসি বের হয়। এই অ্যালবামটি পরে আবার বের হয় মেইহেম ব্যান্ডের ভোকাল ডেথকে উৎসর্গ করে যিনি ১৯৯১ সালে আত্মহত্যা করেন। তার সন্মানে তারা একটি কনসার্টেরও আয়োজন করে যেখানে তারা মেইহেম ব্যান্ডের ফ্রিজিং মুন গানটি পরিবেশন করে। দ্যা গ্রিফ প্রফেসি ডেমোটি আন্ডারগ্রাউন্ডে দ্রুত ছড়িয়ে পড়ে ও তারা একটি ফ্রেঞ্চ লেবেল করপসগ্রিন্ডারের সাথে চুক্তিবদ্ধ হয়। এখান থেকে তাদের ইপি ইনটু ইনফিনিট অবস্কিউরিটি বের হয়।

১৯৯৩ সালে তাদের প্রথম অ্যালবাম সম্বারলেইন বের হয়। এই অ্যালবামটি ব্ল্যাক মেটাল ব্যান্ড মেইহেমের গিটারিস্ট ইউরোনিমাসকে উৎসর্গ করা হয় যিনি ঐ বছরের প্রথম দিকে খুন হন। একজন ৩৮ বছর বয়সী সমকামী আলজেরিয়ান জোসেফ বেন মেড্ডাউস নামক ব্যক্তিকে হত্যায় সহযোগিতা করায় ডিসেকশন ব্যান্ডের জন নডতভিডত ১৯৯৭ সালে দোষী সাব্যস্ত হোন। ২০০৪ সালে তিনি জেল থেকে বের হন। পরবর্তীতে ডিসেকশন ব্যান্ড ২ টি গানের একটি ইপি মহা কালী বের করে এবং রিবার্থ অব ডিসেকশন সফরে বের হয়। ২০০৬ সালে ডিসেকশন তাদের ৩য় অ্যালবাম রেইঙ্কাওস বের করে এবং এই অ্যালবামের গানের কথাতে যাদুবিদ্যার কৌশল উঠে আসে যা মিসএ্যানথ্রোপিক লুসিফারিয়ান অর্ডার নামের দলে শিক্ষা হিসেবে দেয়া হয়। আগস্টের ১৬ তারিখে জন নডতভিডতের মৃতদেহ পাওয়া যায় তার অ্যাপার্টমেন্টে। মিডিয়ার মরে তার পাশেই পরে ছিল স্যাটানিক বাইবেল। কিন্তু আসলে তা ছিল আরেকটি বই লিবার আযরাতে মিসএ্যানথ্রোপিক লুসিফারিয়ান অর্ডার নেতা ফ্রাটার নেমিডালের লেখা।

দার্শনিক বিশ্বাস 
১৯৯৫ সালে গঠিত হওয়া সংগঠন মিসএ্যানথ্রোপিক লুসিফারিয়ান অর্ডারের সদস্য। এই সংগঠনের নাম পরিবর্তিত হয়ে পরে টেম্পল অব ব্ল্যাক লাইট নাম ধারণ করে। চূড়ান্ত সন্ত্রাসী শূণ্যতাবাদ শেখানো হত এই সংগঠনে এবং তারা বলত আএ একজন সত্যিকারের স্যাটানিস্ট কখনোই আধুনিক সমাজের সদস্য হতে পারে না কারণ এটা মিথ্যার উপর অবস্থিত। তারা তিনটি শক্তির ওপর বিশ্বাস করত যা হলো তিনটি কালো পর্দা-কোলাহল, অন্ধকার ও শূণ্যতা। এই তিনটি শক্তি হলো তিনটি পদক্ষেপ রহস্যময় জগতে যাওয়ার জন্য। তারা ১১টি অন্ধকার শক্তির সময়কে বিশ্বাস করত যা হলো মলোচ, লুসিফুজ, বাইলজাবাব, নামাহ, বাইল, লিলথ, বেলফেগর, রফোক্যাল, শয়তান, এড্রামিলিচ, এ্যাস্টারথ ও আস্মোডিউস। আযরাতে এই ১১টি শক্তিকে একত্রিত করে একটিতে যাকে টেম্পল অব ব্ল্যাক লাইট শ্রদ্ধা করত। ডিসেকশন ব্যান্ডের সাবেক সদস্যরা তাদের বিশ্বাসকে এগিয়ে নিয়ে নতুন ব্যান্ড গঠন করেছে।

ব্যান্ড সদস্য 
 জন নডতভিডত 
 সেট টেইটান
 টমাস আস্কলুন্ড

ডিস্কোগ্রাফি

স্টুডিও অ্যালবাম 
 সম্বারলেইন (১৯৯৩)
 স্ট্রম অব দ্যা লাইট বেনস (১৯৯৫)
 রেইঙ্কাওস (২০০৬)

ইপি 
 ইনটু ইনফিনিট অবস্কিউরিটি (১৯৯১)
 হোয়ার ডেথ এ্যাঞ্জেল লাইস (১৯৯৬)
 দ্যা পাস্ট ইস আলাইভ (১৯৯৭)
 লাইভ লিগাসি (২০০৩)
 মহা কালী (২০০৪)
 লাইভ ইন স্টকহোম ২০০৫ (২০০৯)
 লাইভ রিবাথ (২০১০)

ডেমো 
 দ্যা গ্রিফ প্রফেসি (১৯৯০)

ভিডিওগ্রাফি 
 লাইভ এ্যান্ড প্লাগড ভলিউম ২ (১৯৯৭)
 রিবার্থ অব ডিসেকশন (২০০৬)

তথ্যসূত্র

বহিঃসংযোগ 

 ডিসেকশনের দাপ্তরিক ওয়েবসাইট 
 দ্যা টেম্পল অব ব্ল্যাক লাইটের ওয়েবসাইট
 ডিসেকশনের অদাপ্তরিক ওয়েবসাইট

ব্ল্যাক মেটাল ব্যান্ড
হেভি মেটাল সঙ্গীত দল
গজিরা

গজিরা একটি হেভি মেটাল ব্যান্ড যা ফ্রান্সের বেয়ন্নেতে ১৯৯৬ সালে গথিত হয়। ২০০১ সালের আগ পর্যন্ত ব্যান্ডটি গডজিলা নামে পরিচিত ছিল। জো ডুপ্লান্টিয়ার ভোকাল ও রিদম গীটারে, তার ভাই মারিও ডুপ্লান্টিয়ার ড্রামসে, লিড গিটারে ক্রিস্টিয়ান এ্যান্ডেউ ও জ়িন-মাইকেল লাবাডাই বেজ গিটারে এই লাইন আপ নিয়ে ব্যান্ডটি গঠিত হয়। গজিরা ব্যান্ডটি এ পর্যন্ত ৪টি স্টুডিও অ্যালবাম, একটি লাইভ অ্যালবাম, একটি একক গান ও একটি ডিভিডি প্রকাশ করে। গজিরা পরিবেশ সংক্রান্ত গানের কথার জন্য বিখ্যাত।

ইতিহাস 
ব্যান্ডটি গডজিলা নামে ভিক্টিম, পসেসড ও স্যাচুরেট নামের তিনটি ডেমো ছাড়ে যথাক্রমে ১৯৯৬, ১৯৯৭ ও ১৯৯৯ সালে। ১৯৯৯ সালে সেপ্টেম্বরে ক্যানিবাল করপস, এডজ অব স্যানিটি, ইম্পাল্ড নাজারেন ও ইমমরটাল ব্যান্ডকে কনসার্টে সহযোগিতা করার সময় তাদের নাম নিয়ে আইনি জটিলতা সৃষ্টি হয়। তাই তারা তাদের নাম পরিবর্তন করে রাখে গজিরা। তাদের সর্বশেষ ডেমো উজডম কামস ও ডেব্যু অ্যালবাম টেরা ইঙ্কগ্নিটা বাজারে আসে গজিরা নামে ব্যান্ডটি গডজিলা নামে ভিক্টিম, পসেসড ও স্যাচুরেট নামের তিনটি ডেমো ছাড়ে ২০০০ ও ২০০১ সালে। ব্যান্ডটি তাদের ২য় স্টুডিও অ্যালবাম দ্যা লিঙ্ক বাজারে ছাড়ে ২০০৩ সালে। প্রথম ২টি অ্যালবামের সাফল্যের পর তারা তাদের লাইভ পারফরম্যান্স নিয়ে বাজারে ছাড়ে একটি ডিভিডি যার নাম দ্যা লিঙ্ক আলাইভ। ২০০৫ সালে গজিরা ফ্রান্স ভিত্তিক লিসেনেবল রেকর্ডসের সাথে চুক্তি সাক্ষর করে ফ্রান্সের বাইরে তাদের অ্যালবাম ফ্রম মার্স টু সাইরাস বাজারজাত করার জন্য। ২০০৬ সালের শেষের দিকে গজিরা ব্যান্ড চিল্ড্রেন অব বডমের সাথে আমেরিকা সফর করে যেখানে শেষের দিকে যোগ দেয় আমন আমার্থ ও সাঙ্কটিটি ব্যান্ড ওপেনার হিসেবে। তারা ট্রিভিয়াম ব্যান্ডকে সহযোগিতা করে ২০০৭ সালে তাদের ইংল্যান্ড সফরের জন্য, যাতে আরো ছিল সাঙ্কটিটি ও অ্যানিহিলেটর ব্যান্ড। পরে তারা ল্যাম্ব অব গডকে সহযোগিতা করে তাদের আমেরিকা সফরে সাথে আরো ছিল ট্রিভিয়াম ও মেসিন হেড। ২০০৭ সালের শেষের দিকে তারা রেডিও রিবেলিয়ন সফরে অংশ নেয় যাতে ছিল বেহেমথ ,জব ফর আ কাউবয় ও বিনীথ দ্যা ম্যাসাকার। ২০০৭ সালের শেষের দিকে লিসেনেবল রেকর্ডস তাদের ১৯৯৭ সালের ডেমো পসেসডকে সীমিত আকারে আবার বাজারে ছাড়ে।

গানের ধরন 
২০০৮ সালের ১৩ই অক্টোবর দ্যা ওয়ে অব অল ফ্লেশ নামের সর্বশেষ অ্যালবাম বাজারে ছাড়ে গজিরা। ল্যাম্ব অব গড ব্যান্ডের র‍্যান্ডি ব্লাইথ তাদের একটি গান “অ্যাডোরেশন ফর নান”-এ কণ্ঠ দেন। অ্যালবামটি ৪ মাস সময় নিয়েছে লিখতে ও বানাতে এবং ৩ মাস সময় নিয়েছে মিক্সিংয়ের জন্য। গজিরা ব্যান্ড নানা ধরনের গানের প্রকারকে মিশ্রিত করেছে তাদের গানে। নির্দিষ্ট কোন ধারায় তাদের ফেলা যায় না। as they blend several styles.
তবে তাদের টেকনিক্যাল ডেথ মেটাল, থ্রাশ মেটাল ও প্রোগ্রেসিভ মেটাল ঘরানার ব্যান্ড হিসেবে দেখা হয়। গজিরা ব্যান্ড প্রভাবিত হয়েছে কিছু ব্যান্ড দ্বারা যেমন -ডেথ, মরবিড এ্যাঞ্জেল, মেশুগাহ, মেটালিকা, টুল ও নিউরোসিস।

বর্তমান সদস্য 
 জো ডুপ্লান্টিয়ার
 মারিও ডুপ্লান্টিয়ার
 ক্রিস্টিয়ান এ্যান্ডেউ
 জ়িন-মাইকেল লাবাডাই

ডিস্কোগ্রাফি

ডেমো 
 ভিক্টিম (১৯৯৬)
 পসেসড (১৯৯৭)
 স্যাচুরেট (১৯৯৯)
 উজডম কামস (২০০০)

স্টুডিও অ্যালবাম 
 টেরা ইঙ্কগ্নিটা (২০০১)
 দ্যা লিঙ্ক (২০০৩)
 ফ্রম মার্স টু সাইরাস (২০০৫)
 দ্যা ওয়ে অব অল ফ্লেশ (২০০৮)

ডিভিডি 
 দ্যা লিঙ্ক আলাইভ (২০০৪)

তথ্যসূত্র

বহিঃসংযোগ 

 গজিরা ব্যান্ডের দাপ্তরিক ওয়েবসাইট 
 Gojira at MySpace
 Video interview with Joe Duplantier from Gojira (2009) at Metalpaths.com
 French Fansite

হেভি মেটাল সঙ্গীত দল
১৯৯৬-এ প্রতিষ্ঠিত সঙ্গীত দল
সাঙ্গীতিক কুয়োটেট
রোডরানার রেকর্ডসের শিল্পী
ফরাসি পরিবেশবিদ
মরটিস

মরটিস নরওয়ের নটড্ডেন অঞ্চলের একটি ব্যান্ড যার প্রধান ব্যক্তি হলেন হাভার্ড ইলেফসেন যিনি ঐ একই নামধারী। এটা আসলে ইলেফসেনের একটি একক কাজ ছিল একটি গল্পকে বহন করার জন্য। পরে তা ব্যান্ডের রূপধারণ করে।

ইতিহাস 
মরটিস তার সংগীত জীবন শুরু করে বেজ গিটারিস্ট হিসেবে ব্ল্যাক মেটাল ব্যান্ড এম্পাররের সাথে। দু’বছর তাদের সাথে কাজ করার পর তিনি তার একক প্রজেক্ট শুরু করেন যা ছিল তার ব্যান্ডের থেকে একেবারেই ভিন্ন ডার্ক অ্যাম্বিয়েন্ট ধাঁচের। মরটিস অ্যালিস কুপার, কিস ও ওয়াসপ ব্যান্ড দ্বারা অনুপ্রাণিত হয়েছেন। তারা মঞ্চে ওঠার আগে ভূট্টার ময়দা দিয়ে নিজেদের আবৃত্ত করেন। মরটিস তার মঞ্চের কাপড় চোপড় কালো টেপ দিয়ে সারাই করেন। ২০০৫ সালে নরওয়েজিয়ান সংস্কৃতি পরিষদ তার অ্যালবাম দ্যা গ্রাজকে সারা দেশের গ্রন্থাগারে শোনার ব্যবস্থা করেন।

বর্তমান সদস্য 
 হাভার্ড ইলেফসেন 
 লেভি গাউরন
 ওগিই

তথ্যসূত্র

বহিঃসংযোগ 
 Official website
 Official MySpace site
 Official VampireFreaks site 
 Official Some Kind Of Heroin MySpace site
 Official Live Journal Site
 Official Youtube Site
 Levi Gawron MySpace
 

হেভি মেটাল সঙ্গীত দল
কাল্পনিক মঞ্চ অভিব্যক্তিতে সঙ্গীত দল
মুখোশধারী সঙ্গীতজ্ঞ
১৯৯৩-এ প্রতিষ্ঠিত সঙ্গীত দল
সাঙ্গীতিক কুয়োটেট
স্যুপ

স্যুপ একধরনের খাবার যা মাংস, সবজি সাথে স্টক, জুস, পানি ও অন্যান্য তরল পদার্থ মিশিয়ে তৈরি করা হয়। গরম স্যুপের বৈশিস্ট্য হচ্ছে অন্যান্য কঠিন উপাদানগুলো পানিতে সিদ্ধ করে করা যতক্ষণ না তা থেকে স্বাদ ও মাংসের জুস না বের না হচ্ছে। ঐতিহ্যগতভাবে সুপকে ২ ভাগে ভাগ করা যায়; পরিষ্কার সুপ ও ভারী স্যুপ।স্যুপ স্ট্যুর মতোই এক প্রকারের খাবার যেখানে মাঝে মাঝে কোন পরিষ্কার পার্থক্য থাকে না। সাধারণ ভাবে স্যুপ বেশি তরল স্ট্যুর থেকে।

ইতিহাস 

খ্রিস্টের জন্মেরও ৬০০০ বছর আগে প্রথম স্যুপ বানানো হয়। পানিরোধী পাত্র আবিষ্কারের আগে, যা হয়েছিল খ্রিস্টের জন্মেরও ৯০০০ বছর আগে সিদ্ধ করার পদ্ধতিতে রান্না হত না। স্যুপ শব্দটি এসেছে ফরাসী স্যুপে শব্দটি থেকে। ১৭৭২ সালের একটি রান্নার বই ফ্রুগাল হাউজওয়াইফে আমরা একটা পুরো অধ্যায় দেখতে পাই স্যুপ নিয়ে। ইংলিশ পদ্ধতিতে রান্না কলোনীগুলোতে রাজত্ব করলেও নানা দেশের স্যুপও জনপ্রিয় হয়ে ওঠে অভিবাসীদের মাধ্যমে। জার্মান অভিবাসী যারা পেনিসেল্ভিনিয়াতে বাস করত তাদের আলুর স্যুপ খুব জনপ্রিয় হয়ে ওঠে। ১৮ শতকে বহন যোগ্য স্যুপ আবিষ্কার হয়। জাপানি মিশো স্যুপ এ ধরনের একটি স্যুপ।

বাণিজ্যিক স্যুপ 
১৯ শতকে ক্যান করার পদ্ধতি আবিষ্কার হলে বাণিজ্যিক স্যুপ জনপ্রিয় হয়ে ওঠে। বর্তমানে নানা ধরনের ক্যানড স্যুপ ও শুকনো স্যুপ পাওয়া যায়। ১৮৯৭ সালে ডক্টর জন টি ড্রেন্স ঘনীভূত স্যুপ আবিষ্কার করেন ক্যাম্পবেল স্যুপ কোম্পানীর সাথে। বর্তমানে ক্যাম্পবেল কোম্পানীর টমেটো, মাশরুমের ক্রিম ও চিকেন নুডুল স্যুপ আমেরিকাতে বেশ জনপ্রিয়।আমেরিকানরা প্রতি বছর এই কোম্পানীর ২.৫ বিলিয়ন বোল স্যুপ গ্রহণ করে। ঘনীভূত ক্যানড স্যুপে পানি মিশিয়ে (মাঝে মাঝে দুধ মিশিয়ে) খাবার যোগ্য করা যায় অন্য কিছু না মিশিয়ে। তরল কৌটাজাত স্যুপ মাইক্রোওয়েভে গরম করে খাওয়া হয়। এতে পাস্টা, সবজি, ডিম বা ক্রিম ইত্যাদি মেশানো যেতে পারে আরো আকর্ষণীয় করে তোলার জন্য। ঘনীভূত স্যুপ তরল কৌটাজাত স্যুপের থেকে কম দামে বিক্রি করা হয় ছোট ক্যানে, যাতে পানি বা দুধ মেশালে আয়তন অনেক বাড়ে।

স্যুপের প্রকার 
নানা প্রকারের স্যুপ আছে সারা পৃথিবীতে। এদের মধ্যে ডেজার্ট স্যুপ, ফলের স্যুপ, ঠান্ডা স্যুপ, এশিয়ান স্যুপ ও ঐতিহ্যবাহী নানা দেশের স্যুপ অন্যতম। ফলের স্যুপ ঠান্ডা হবে না গরম হবে তা সেটার প্রস্তুত প্রণালীর ওপর নির্ভর করে। গরম আবহাওয়াতে ঠান্ডা স্যুপ গ্রহণ করা হয় বেশি মাত্রায়। ফলের স্যুপে দুধ, মিষ্টি, মশলা, অ্যালকোহল জাতীয় পানীয় ব্র্যান্ডি মিশ্রিত করা হয়। স্ক্যান্ডিনেভিয়াতে ঠান্ডা বা গরম ফলের স্যুপ বেশ পরিচিত একটি খাবার। অন্যদিকে গরম ফলের স্যুপ মাংস মিশিয়ে পরিবেশন করা হয় মধ্য এশিয়া ও চীনা দেশ গুলোতে। ফলের স্যুপ আমেরিকা, আফ্রিকা ও পশ্চিম ইউরোপে অপরিচিত। এটা দক্ষিণ-পূর্ব এশিয়া, জাপান ও ওশিনিয়াতেও অনুপস্থিত।

তথ্যসূত্র

বহিঃসংযোগ 

 www.journalgazette.net  
 www.virtualcities.com
 query.nytimes.com

স্যুপ
বৈশ্বিক রন্ধনশৈলী
প্রাচীন খাবার
খাদ্যের ধরন
অসিলোস্কোপ

অসিলোস্কোপ () বা পরিবর্তনবীক্ষক একটি ইলেকট্রনিক পরীক্ষণ যন্ত্র যার মাধ্যমে কোনো বৈদ্যুতিক ভোল্টেজের বা বিভবের ক্রমাগত পরিবর্তন অবলোকন করা যায়। এ কাজটি দুই-মাত্রার লেখচিত্রের মাধ্যমে সম্পাদন করা হয়, যেখানে এক বা একাধিক বৈদ্যুতিক বিভবের পরিবর্তনগুলিকে উলম্ব 'Y' অক্ষে ও সময়কে ভূমির সমান্তরাল অক্ষে স্থাপন করা হয়। যদিও যন্ত্রটি উলম্ব অক্ষে শুধু বৈদ্যুতিক বিভবকে দৃশ্যমান করে, এটি যেসব রাশিকে বৈদ্যুতিক বিভবকে রূপান্তরিত করা যায় তাদেরকেও উলম্ব অক্ষে প্রদর্শন করতে পারে। সাধারণত অসিলোস্কোপ এমন সব ঘটনাকে দৃশ্যমান করে যেখানে আপাতদৃষ্টিতে কোন পরিবর্তন হয় না বা খুব কম পরিবর্তন সাধিত হয়।

অসিলোস্কোপ সাধারণত ব্যবহৃত হয় বৈদ্যুতিক সংকেতের সঠিক তরঙ্গ দর্শনে। এর সাথে সংকেতের মান, বিচ্যুতি ও দু’টি ঘটনা সংগঠনের মধ্যকার সময় (পালস প্রস্থ, উত্থান সময় ও কাল) এবং দু’টি সম্পর্কীত সংকেতের আপেক্ষিক সময়। অসিলোস্কোপ বিজ্ঞানে, চিকিৎসা শাস্ত্রে, প্রকৌশল ও টেলিযোগাযোগ শিল্পে ব্যবহার করা হয়। পরীক্ষাগারের যন্ত্রপাতি ও বৈদ্যুতিক যন্ত্রপাতির তত্ত্বাবধানে এটি মূলত ব্যবহার করা হয়। একটি স্বয়ংক্রিয় অগ্নি মাধ্যমকে বিশ্লেষণ করতে বা ইলেক্ট্রোকার্ডিওগ্রামে হৃৎপিন্ডের তরঙ্গের আকার পর্যবেক্ষণ করতে অসিলোস্কোপ ব্যবহার করা যেতে পারে।

ক্যাথোড রে টিউব ব্যবহার করা হয় প্রদর্শনের জন্য ও রৈখিক বিবর্ধক ব্যবহার করা হয় সংকেতকে প্রক্রিয়াধীন করতে। বর্তমানে অবশ্য কোন কোন অসিলোস্কোপে এলসিডি বা এলইডি পর্দাও ব্যবহার করা হয় এবং দ্রুতগতির অ্যানালগ থেকে ডিজিট্যাল রূপান্তরক ও ডিজিটাল সংকেত প্রসেসর ব্যবহার করা হয়। কিছু যন্ত্রে একটি একক ঘটনাকেও সংরক্ষণ করে রাখার ব্যবস্থাও আছে ।

বর্ণনা 

একটি অসিলোস্কোপ চার ভাগে বিভক্ত যথাঃ প্রদর্শন পর্দা, উলম্ব নিয়ন্ত্রণ, ভূমি নিয়ন্ত্রণ ও ট্রিগার নিয়ন্ত্রণ। প্রদর্শন পর্দাতে সাধারণত সিআরটি বা এলসিডি প্যানেল থাকে। এছাড়াও থাকে ফোকাস নব, তীব্রতা নব ও বীম খোঁজার একটি বোতাম। উলম্ব নিয়ন্ত্রণ সংকেতের মান নিয়ন্ত্রণের কাজ করে। এতে আরো থাকে একক বিভব নির্বাচনের নব, এসি/ডিসি/ ভূমি নির্ধারণের বোতাম এবং পরীক্ষাধীন যন্ত্রের উলম্ব ইনপুট দেওয়ার স্থান ও অতিরিক্ত ভাবে থাকে উলম্ব বীম স্থাপনের নব।

ভূমি নিয়ন্ত্রণ থাকে একক সময় নির্বাচনের নব, পরীক্ষাধীন যন্ত্রের ভূমির ইনপুট দেওয়ার স্থান ওভূমি বীম স্থাপনের নব। ট্রিগার নিয়ন্ত্রণ প্রত্যেকটি ঘটনাকে শুরু করায় একবার শেষ হওয়ার পরে বা এটি এমন ভাবে সাজানো যে এটা বহিঃস্থ ও অন্তঃস্থ ঘটনার প্রতিক্রিয়া দেখায়। এর মূল অংশ হলো উৎস ও কাপলিং নির্বাচনের বোতাম। একটা বহিঃস্থ টিগার ইনপুট ও লেভেল সমন্বয়কারীও এর সাথে যুক্ত হয়। বেশির ভাগ অসিলোস্কোপের সাথে একটা শলাকা দেওয়া থাকে যা পরীক্ষাধীন যন্ত্রের সাথে যুক্ত করতে হয় যা রোধক ক্ষমতা ১০ গুণ বেশি থাকে অসিলোস্কোপের চেয়ে।

তথ্যসূত্র 

 Spitzer and Howarth page 119.

বহিঃসংযোগ 

 Oscilloscope Tutorial Videos in HD
 The Cathode Ray Tube site
 XYZ of Oscilloscopes 64 page Tutorial
 Digital Storage Oscilloscope Measurement Basics 
 Using an Oscilloscope
 Oscilloscope Measurement Fundamentals
 Oscilloscope Development, 1943-1957
 Oscilloscope basic guide

ইলেকট্রনিক্স
পরিমাপক যন্ত্র
গবেষণাগারের উপকরণ
মার্কিন উদ্ভাবন
জার্মান উদ্ভাবন
সস

রান্নায় সস () হলো এক ধরনের তরল বা লেই জাতীয় খাদ্যোপকরণ যা খাবারের সাথে বা অন্য খাদ্যে তৈরিতে ব্যবহার করা হয়। সস সাধারণত এমনি এমনি খাওয়া হয় না, এটা অন্য খাবারকে দৃষ্টিসুখকর, সুগন্ধযুক্ত করতে ও আর্দ্রতা বাড়াতে ব্যবহৃত হয়। সস একটি ফরাসী শব্দ যা ল্যাটিন শব্দ স্যালসুস থেকে এসেছে যার অর্থ লবণ যুক্ত। সসের তরল উপাদান দরকার হয়, তবে কিছু সসে কঠিন অংশ বেশি থাকে তরলের থেকে যেমন- চাটনী। সস সারা বিশ্বের রন্ধনপ্রণালীতে একটি অপরিহার্য উপাদান। সস তৈরি অবস্থায় কিনতে পাওয়া যায় যেমন সয়া সস। কিছু সস আবার রান্নার আগে বানান হয় যেমন -বিচামেল সস। সালাদের সসকে বলা হয় সালাদ ড্রেসিং।

মধ্যযুগের ফরাসী রন্ধনপ্রণালীতে সস ব্যবহৃত হত। একশর উপর সস ছিল তখন রান্নার কাজে ব্যবহারের জন্য। ১৯ শতকে শেফ অ্যান্থোনিন কেয়ারমি সসকে চার ভাগে ভাগ করেন যাদের প্রত্যেকেই একটি মাতৃসস। কেয়ারমির চারটি মাতৃসস হলোঃ

 বিচামেলঃ দুধ দিয়ে তৈরি, ঘন করা হয় সাদা রোউক্স মিশিয়ে
 এস্পাগনোলেঃ বাদামী স্টক থেকে তৈরি হয়, ঘন করা হয় বাদামী রোউক্স মিশিয়ে
 ভেলুটিঃ সাদা স্টক থেকে তৈরি হয়, ঘন করা হয় ব্লন্ড রোউক্স মিশিয়ে
 অ্যালিমান্ডেঃ ভেলুটি স্টক থেকে তৈরি হয়, ঘন করা হয় ডিম ও গাঢ় ক্রিম মিশিয়ে

অগাস্টে এস্কোফিয়ার নামের শেফ ২০ শতকে এই প্রকারভেদকে আরো উন্নত করেন, তিনি যোগ করেন টমেটো সস, মেয়োনেজ, মাখনের সস ও হল্যান্ডাইজ সস।
যে সস মাতৃসস থেকে উদ্ভব হয় তাকে ছোট সস বা সেকেন্ডারী সস বলে। প্রাচীন রন্ধনপ্রণালীতে মূলত ছোট সসই বেশি ব্যবহৃত হত। মাতৃসসকে সাধারণত সরাসরি পরিবেশন করা হয় না, তা ছোট সস বানিয়ে পরিবেশন করা হয়।

সসের রকম 

অনেক সস আছে যা টমেটো, সবজি ও অন্যান্য মসলার ওপর ভিত্তি করে বানানো হয়। যদিও কেচাপ বলতে বোঝায় মূলত টমেটো থেকে উৎপন্ন, আসলে তা সবজি ও ফল থেকেও তৈরি করা হতে পারে। সস মিষ্টি হতে পারে যা ঠান্ডা বা গরম অবস্থায় ডেজার্টের সাথে পরিবেশন করা যায়। আরেক ধরনের সস তৈরি করা যায় রান্না করা ফল থেকে যার চামড়া ছিলে ও আশ ফেলে বানানো হয় এবং প্রায়ই মিষ্টি হয়ে থাকে। আপেল সস ও ক্যানবেরি সস অন্য খাবারের সাথে খাওয়া যায়। যেমন আপেল সস পর্ক, হ্যাম অথবা আলুর প্যানকেইকের সাথে খাওয়া যায়।

তথ্যসূত্র

বহিঃসংযোগ 

 en.wikipedia.org

সস
রন্ধনসম্পর্কীয় পরিভাষা
দ্বিজেন্দ্রগীতি

দ্বিজেন্দ্রগীতি হল বিশিষ্ট বাঙালি নাট্যকার-সঙ্গীতস্রষ্টা দ্বিজেন্দ্রলাল রায় রচিত ও সুরারোপিত গান। এই গানগুলি বাংলা সংগীতের জগতে এক বিশিষ্ট স্থানের অধিকারী। তার বিখ্যাত গান "ধনধান্য পুষ্প ভরা আমাদের এই বসুন্ধরা", "বঙ্গ আমার! জননী আমার! ধাত্রী আমার! আমার দেশ", "যেদিন সুনীল জলধি হইতে উঠিলে জননী ভারতবর্ষ", "ওই মহাসিন্ধুর ওপার হতে" ইত্যাদি গান আজও সমান জনপ্রিয়।

দ্বিজেন্দ্রলাল রচিত গানের সংখ্যা প্রায় ৫০০। দ্বিজেন্দ্রলালের গানের দুটি ভিন্ন ধারা বিদ্যমান - একটি ধারা ভারতীয় শাস্ত্রীয় সংগীতের অনুসারী, অপর ধারাটিতে তিনি ইউরোপীয় ধ্রুপদি সঙ্গীতের "মুভমেন্টস" ব্যবহার করেছেন। ভারতীয় শাস্ত্রীয় সঙ্গীতের ধ্রুপদ ও খেয়াল শাখা দুটি তাকে গভীরভাবে প্রভাবিত করেছিল; কিন্তু ঠুংরি গানের রীতি তিনি গ্রহণ করেননি ; বাউল, ভাটিয়ালি ইত্যাদি লোকসঙ্গীতের ধারাতেও তিনি গান রচনা করেননি। তবে তার কয়েকটি কীর্তনাঙ্গ গান রয়েছে।

দ্বিজেন্দ্রলালের পিতা কার্তিকেয়চন্দ্র রায় যত্ন সহকারে গান শিখেছিলেন ; তার কণ্ঠ ছিল সুমধুর। কার্তিকেয়চন্দ্র নিজে ছিলেন ঊনবিংশ শতাব্দীর এক বিশিষ্ট টপ-খেয়াল গায়ক। এই কারণে ছেলেবেলা থেকেই এক সাঙ্গীতিক পরিবেশে প্রতিপালিত হন দ্বিজেন্দ্রলাল; যা তার পরবর্তী সঙ্গীত জীবনকে গভীরভাবে প্রভাবিত করে। প্রমথ চৌধুরী লিখেছেন, "দ্বিজেন্দ্রলাল যে বার-তের বৎসর বয়সে গুণীসমাজে গায়ক হিসাবে আদৃত হতেন, সে বিষয়ে আমি সাক্ষ্য দিতে পারি।" এছাড়া ভাগলপুরের প্রসিদ্ধ টপ-খেয়াল গায়ক সুরেন্দ্রনাথ মজুমদার ছিলেন তার বন্ধু ও আত্মীয়। তার কাছ থেকেও ভারতীয় শাস্ত্রীয় সঙ্গীত সম্পর্কে প্রচুর জ্ঞান লাভ করেন দ্বিজেন্দ্রলাল।

দ্বিজেন্দ্রলাল তার কাব্যসঙ্গীতগুলিকে বিভিন্ন রাগের আদর্শে সুরারোপিত করেন। যেমন- "নীল আকাশের অসীম ছেয়ে" (দেশ), "প্রতিমা দিয়ে কি পূজিব তোমারে" (জয়জয়ন্তী), "তোমারেই ভালবেসেছি আমি" (দরবারি কানাড়া), "মলয় আসিয়া কয়ে গেছে কানে" (নটমল্লার) ইত্যাদি। আবার তার জনপ্রিয় স্বদেশী গানগুলিকেও তিনি বিভিন্ন রাগের ঠাটে নিবদ্ধ করেছিলেন। যেমন- "ধনধান্য পুষ্পভরা" (কেদারা), "যেদিন সুনীল জলধি হইতে" (ভূপ-কল্যাণ), "মেবার পাহাড় মেবার পাহাড়" (ইমনকল্যাণ) ইত্যাদি। আবার হাসির গানগুলিতে তিনি ইংরেজি, স্কটিশ ইত্যাদি গানের সুর সংযোজিত করেন। রঙ্গব্যঙ্গ বা বিদ্রুপাত্মক হওয়ায় এই গানগুলি বিশেষ জনপ্রিয়তা অর্জন করে এবং বাংলা সঙ্গীতের হাসির গানের সম্ভারে দ্বিজেন্দ্রলালের অবদানই সর্বাধিক।

দ্বিজেন্দ্রলাল নিজে ছিলেন সুগায়ক। প্রথম জীবন থেকেই বিভিন্ন সভাসমিতিতে তিনি স্বরচিত গান শোনাতেন। পিতামহ কার্তিকেয়চন্দ্র ও পিতা দ্বিজেন্দ্রলালের ন্যায় পুত্র দিলীপকুমার রায়ও ছিলেন সুগায়ক ও সঙ্গীতস্রষ্টা। দ্বিজেন্দ্রলালের গান সাধারণত ভাবগম্ভীর; হাসির গান ছাড়া অন্য গানে তিনি কখনই চটুলতাকে আশ্রয় করেননি। বাংলা সঙ্গীতে সমবেত কণ্ঠে গীত বা সম্মেলক গান (কোরাস) প্রবর্তন করেন দ্বিজেন্দ্রলালই। এই ধারাটিই তাকে পরবর্তীকালে প্রভূত জনপ্রিয়তা দিয়েছিল। স্বদেশী আন্দোলনের সময় দ্বিজেন্দ্রলালের গান সমাজ মানসে বিশেষ উদ্দীপনার সঞ্চার করেছিল।

পাদটীকা

বহিঃসংযোগ 

 Poet seer - D.L. Roy

বাংলা সঙ্গীত
দ্বিজেন্দ্রলাল রায়
পশ্চিমবঙ্গের সঙ্গীত
বাংলাদেশের সঙ্গীত
বাঙালি সংস্কৃতি
জেনারেল পোস্ট অফিস, কলকাতা

জেনারেল পোস্ট অফিস, কলকাতা বা জিপিও (GPO Kolkata) হল কলকাতার কেন্দ্রীয় এবং পশ্চিমবঙ্গের প্রধান ডাকঘর। এই ডাকঘরের মাধ্যমেই যাবতীয় চিঠিপত্র ও পার্সেল শহরে আনানেওয়া করা হয়। মধ্য কলকাতার বিনয়-বাদল-দীনেশ বাগ অঞ্চলে অবস্থিত এই ডাকঘরের মনোরম স্থাপত্যশৈলী এটিকে কলকাতার অন্যতম দ্রষ্টব্য স্থানের মর্যাদা দিয়েছে।

১৮৬৮ সালে পুরনো ফোর্ট উইলিয়াম দুর্গের একাংশে এই ডাকঘরটি স্থাপিত হয়। পূর্বে পুরনো কেল্লার অবস্থান নির্দেশ করে এখানে একটি পিতলের পাত বসানো থাকত। ভারত সরকারের স্থপতি ওয়ালটার বি. গ্রেনভিলের নকশা অনুযায়ী ম্যাকিনটশ বার্ন এই ভবনটি নির্মাণ করে। বর্তমানে এখানে একটি ডাক সংগ্রহশালা,ডাকটিকিট সংগ্রহের লাইব্রেরি ও সুকান্ত ভট্টাচার্যের কবিতা অবলম্বনে নির্মিত একটি "রানার" ভাস্কর্য আছে।

শহরের পিনকোড ও অঞ্চল

পাদটীকা

বহিঃসংযোগ 

 GPO
 Postage stamp on GPO

কলকাতার অর্থনীতি
কলকাতার দর্শনীয় স্থান
কলকাতার ভবন ও স্থাপনা
ভারতের ডাকঘর ভবন
পশ্চিমবঙ্গের সরকারি ভবন